**Azərbaycan Tibb Universiteti**

**Dermatovenerologiya kafedrası**

**Praktik məşğələ №2**

**Bakterial dermatozlar**

**(piodermiyalar)**

*Epidemiologiya. Etiopatogenez. Klassifikasiya. Klinik təzahürlər. Laborator diaqnostika. Differensial diaqnostika. Müalicə və profilaktika.*

**Tələbələrin özünühazırlıq səviyyəsinin**

**müəyyənləşdirilməsi üçün suallar /cavablar**

1.Bakterial dermatozları tərifini verin.

 Bakterial dermatozlar-dəri və onun törəmələrinin müxtəlif növ bakteriyalar

 tərəfindən törənən infeksion xəstəliyidir.

2.Piodermiyaların, dermatozların hansı qrupuna daxil olduğunu göstərin.

Bakterial dermatozlar.

3.Piodermiyaların tərifini verin.

 XBT-10:L08.0 Piodermiyalar-piokokklar tərəfindən törənən, dəri və onun

 törəmələrinin iltihabı ilə xarakterizə olunan irincikli bakterial dəri infeksiyasıdır.

4.Piodermiya törədicilərini sadalayın.

Stafilokokklar (Staphylococcus aureus, Staphylococcus epidermidis).

Streptokokklar (Streptococcus pyogenes) .

Göy-yaşıl irin çöpləri (Pseudomonas aeruginosa).

Proteylər (Aeruginosa proteus).

Bağırsaq çöpləri (Escherichiacoli) və s.

Həmçinin stafilokokklarla streptokokk və digər mikroorqanizmlərin assosiasiyası

şəklində qarışıq infeksiya

5.Piodermiyalarda infeksiya mənbələrini və yoluxma yollarını göstərin.

İnfeksiya mənbələri- xəstə insanlar və bakteriya gəzdirənlər

İnfeksiyanın yoluxma yolları- təmas- məişət və hava-damcı

6.Piodermiyaların inkişafında iştirak edən faktorları sadalayın.

Piodermiyaların inkişafında təkcə kokk ştammlarının patogenliyi və virulentliyi

rütubət, ətraf mühitin natəmizliyi) , endogen (immun-, neyro- və

endokrinopatiya, mövcud somatik və digər infeksion xəstəliklər) və fərdi (zəif

qidalanma, gigiyenik normalara riayət olunmaması, tər ifrazının artması,

mikrotravma) faktorlar, dərinin müdafiə funksiyasının pozulması da rol oynayır.

7.Etioloji prinsipə əsaslanaraq piodermiyaların təsnifatını verin.

Stafilokokk piodermiyaları

Streptokokk piodermiyaları

Stafilostreptokokk piodermiyaları

8.Stafilokokk, streptokokk, və qarışıq piodermiyaların klinik xüsusiyyətlərini

 xarakterizə edin.

Stafilodermiyalar-stafilokokklarla assosiasiya olunmuş, tük follikulları ilə əlaqəli

olan ,dərin zədələnmə xüsusiyyəti daşıyıb irincikli-follikulitli səpgilərlə

xarakterizə olunan piodermiya növüdür.

Streptodermiyalar-streptookklarla assosiasiya olunmuş tük follikulları ilə əlaqəli

olmayan, səthi zədələnmə xüsusiyyəti daşıyıb periferik istiqamətdə yayılan,

irincikli-fliktenalı səpgilərlə xarakterizə olunan piodermiya növüdür.

Stafilostreptodermiyalar-qarışıq stafilostreptokokk infeksiya ilə assosiasiya

olunmuş, dərin zədələnmə ilə gedən, tük follikulları ilə əlaqəli olan və olmayan

irincikli səpgilərlə xarakterizə olunan piodermiya növüdür.

9.Stafilodermiyaların klinik müxtəlifliklərini sadalayın.

Ostiofollikulit, follikulit( sikoz), furunkul, karbunkul, hidradenit

10.Streptodermiyanın klinik növlərini sadalayın.

İmpetiqo(streptokokk, yalama, dırnaq lövhəciyi, bullyoz), vulqar ektima

11.Stafilostreptodermiyanın klinik növlərini sadalayın.

Vulqar impetiqo, xronik-xoralı piodermiya, xoralı –vegetasiyaedici

piodermiya, şankrformalı piodermiya.

12.Ostiofollikulitin tərifini verin.

XBT-10:L73.8 Ostiofollikulit-follikulla əlaqəli olan bütün piodermiyaların

başlanğıc mərhələsi olub, tük follikulunun ağzının irinli iltihabıdır.

13.Follikulitin tərifini verin.

XBT-10:L73.8.1 Follikulit-infeksiyanın dərinin dərin qatlarına yayılması

nəticəsində ostiofollikulitdən inkişaf edən tük follikullarının irinli iltihabıdır.

14.Follikulitin tez-tez rast gelindiyi nahiyəni göstərin.

Tük follikullarının yerləşdiyi istənilən nahiyə (yuxarı ətraf, aşağı ətraf, gövdə,

başın tüklü hissəsi)

15.Sikozun piodermiyanın hansı formasının şəkildəyişməsi olduğunu göstərin.

XBT-10:L 73.1 Sikoz-kişilərdə rast gəlinib, uzun tüklərin üzdə lokalizə olunduğu

nahiyələrdə (saqqal və bığ) follikulit şəkildəyişməsidir.

16.Furunkulun tərifini verin.

XBT-10:L02 Furunkul-tük follikulunun, piy vəzilərinin və ətraf toxumanın

kəskin irinli-nekrotik iltihabıdır.

17.Furunkulun inkişaf mərhələlərini sadalayın.

Proses 3 mərhələdə gedir :

 •**I mərhələ** bənövşəyi-qırmızı rəngdə meşə qozu ölçüsündə kəskin iltihabi

 düyünün əmələ gəlməsi ilə xarakterizə olunur.

 **•II mərhələ** düyün zirvəsində pustulanın meydana gəlməsi zamanı nekrotik

 özəyin formalaşması ilə xarakterizə olunur. Nekroz nəticəsində düyün

 yumşalır, açılır, irinin xaricə çıxmasından sonra nekrotik özək xaric olur və

 möhtəviyyatın xaric olmasından sonra xora formalaşır.

 **•III mərhələ** xoranın qranulyasion toxuma ilə dolması və çapığın formalaşması

18.İtdirsəyinin tərifini verin.

 İtdirsəyi-kiprik follikulunun və göz qapağı piy vəzisinin irinli iltihabıdır.

19.Furunkulyozun tərifini verin.

Furunkulyoz-müxtəlif inkişaf mərhələsində qovuşmayan çoxsaylı

furunkullardır.

20.Karbunkulun tərifini verin.

 XBT-10:L02 Karbunkul-bir neçə tük follikulunun, piy vəzisinin, dermanın

dərin qatlarının və hipodermanın irinli nekrotik iltihabıdır. Adətən karbunkul

tək olur.

21.Hidradenitin tərifini verin.

XBT-10:L73.2 Hidradenit-apokrin tər vəzilərinin ikincili böyüməsi ilə müşayət

olunan tük follikulunun dərin irinli iltihabıdır. Ən çox yeniyetmə və gənc yaşlı

pasientlərdə rast gəlinir.

22.Hidradenitin lokalizasiya olunduğu yerləri sadalayın.

Qoltuqaltı çuxur, qasıq-bud büküşü, anogenital nahiyə; qadınlarda adətən süd

vəzilərinin altı

23.Başlanğıc pustuladan düyün əmələ gəlməsi ilə gedən piodermiya

formalarını göstərin.

 Furunkul, karbunkul, hidradenit

24.İmpetiqonun tərifini verin.

XBT-10:L01 Impetiqo-dəri və selikli qişaların kəskin irincikli zədələnməsidir.

Ən çox uşaqlarda rast gəlinir.

25.İmpetiqonun növlərini göstərin.

İmpetiqonun növləri

 •streptokokk impetiqosu

 •yarığabənzər impetiqo sin. yalama

 •dırnaqətrafı impetiqo sin. dolama

 •bullyoz impetiqo

 •vulqar impetiqo

26.Vulqar ektimanın tərifini verin.

 XBT-10:L08.0 Vulqar ektima-atrofik çapığın yaranması ilə nəticələnən dərinin

dərin irincikli zədələnməsidir.

27.Uşaqlarda rast gəlinən piodermiya növlərini göstərin.

Yenidoğulmuşun epidemik pemfiqusu, vezikulopustulyoz.

28.Yenidoğulmuşun epidemik pemfiqusunun tərifini verin.

XBT-10:L00 Yenidoğulmuşun epidemik pemfiqusu-yenidoğulmuşun dərisinin

kəskin irincikli zədələnməsidir.

29.Yenidoğulmuşun epidemik pemfiqusunda infeksiya mənbələrini sadalayın.

 •doğum evinin tibb personalı

 •yenidoğulmuşun anası

 •yenidoğulmuşun infeksiyalaşmış göbəyi

30. Yenidoğulmuşun epidemik pemfiqusunun ağır formasını göstərin.

Ritter xəstəliyi sin. soyulmuş dəri sindromu

31.Vezikulopustulyozun tərifini verin.

 XBT-10:L74 Vezikulopustulyoz-yenidoğulmuşun ekkrin tər vəzilərinin

axacağının ağzının irinli iltihabıdır.

32.Piodermiyaların differensiasiya olunduğu xəstəlikləri göstərin.

Dəri leyşmaniozu; dəri vərəmi (skrofuloderma, Bazenin indurativ eriteması,

papulonekrotik vərəm); angiit (polimorf, düyünlü); sifilitik ektima, impetiqo,

qumma; sadə herpes.

33.Piodermiyanın diaqnostikasının prinsiplərini göstərin.

 •anamnez

 •kliniki şəkil

 •zədələnmiş ocaqdan floranın əkilməsi

34. Piodermiyanın sistem müalicəsində istifadə olunan preparatları sadalayın.

Fərdi həssaslıqdan asılı antibakterial preparatlar, immunomodulyatorlar,

vitaminlər, regenerasiyani stimulyasiya edənlər

35.Piodermiyanın yerli müalicəsində istifadə olunan preparatları sadalayın.

Antibakterial məlhəmlər/məhlullar/spreylər

Təmiz ixtiol və bu tərkibli məlhəmlər, pastalar, məhlullar.

Anilin boyaları .

Regenerasiyaedici məlhəmlər/ kremlər/ gellər.

36.İstehsalatda piodermiyanın profilaktikasını göstərin.

 •İstehsalatda mikrotravma xəbərdarlığı

 •Mikrotravma,çat və yara səthlərinin vaxtında antiseptik işlənməsi

 •Sanitar- gigiyenik tədbirlər (şəxsi gigiyena, təmiz kətan və xüsusi geyim,

 emalatxanaların müntəzəm təmizlənməsi)

 •Sanitar-işıqlandırma işi

37.Gündəlik həyatda piodermiyanın profilaktik metodlarını göstərin.

 •Su prosedurlarının (duş, vanna, dəniz çimməyi və s.) müvəqqəti

 məhdudlaşdırılması

 •Şəxsi gigiyena

 •Yaşayış məskənlərinin müntəzəm təmizlənməsi